પરંતુ જો તમે અમદાવાદ જેવા ધુમાડિયા શહેરમાં રહેતા હો તો આખા દિવસમાં કેટલીય સિગરેટના ધૂમાડા કરતા અનેક ગણો ધૂમાડો તમારા ફેફસામાં પહોંચી જાય છે. કેરોસિનિયા વાહનોથી માંડી કંઈ કેટલાય કારખાનાઓ વાતાવરણમાં વિષમય વાયુઓને ઓકતા જાય છે. ચારેકોર ગંદકી – કચરાના ઉકરડા, ખુલ્લી જગ્યામાં થતાં જાજરૂ-પેશાબ, ગમે ત્યાં થૂંકવું – પિચકારીઓ મારવી વગેરેથી રોગના જીવાણુઓ હવામાં પ્રસરે છે. આવી દુષિત હવા આપણા શરીરને અનુકૂળ હોય કે ન હોય છતાં પણ આપણે એને શ્વાસ વાટે લેવી પડે છે.